ข้อบัญญัติองค์การบริหารส่วนตำบลท่าสองคอนข้อบัญญัติองค์การบริหารส่วนตำบลท่าสองคอนเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนแปลงการใช้อาคารบางชนิดหรือบางประเภทในท้องที่องค์การบริหารส่วนตำบลท่าสองคอนอำเภอเมืองมหาสารคาม จังหวัดมหาสารคามพ.ศ.๒๕๕๒[๑] อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ แก้ไขเพิ่มเติม (ฉบับที่ ๕) พ.ศ. ๒๕๔๖องค์การบริหารส่วนตำบลท่าสองคอนจึงตราข้อบัญญัติขึ้นไว้โดยคำแนะนำและยินยอมของสภาองค์การบริหารส่วนตำบลท่าสองคอนและโดยอนุมัติของนายอำเภอเมืองมหาสารคาม ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลท่าสองคอนเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลท่าสองคอนอำเภอเมืองมหาสารคาม จังหวัดมหาสารคาม พ.ศ. ๒๕๕๒ข้อ ๒ข้อบัญญัติองค์การบริหารส่วนตำบลท่าสองคอนนี้ให้ใช้บังคับตั้งแต่เมื่อได้ประกาศไว้โดยเปิดเผยณ ที่ทำการองค์การบริหารส่วนตำบลท่าสองคอนแล้ว ๗ วัน และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองมหาสารคามที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ในข้อบัญญัตินี้บริเวณ ๑ หมายความว่าพื้นที่ในบริเวณด้านเหนือ จดเส้นขนานระยะ ๑,๐๐๐เมตร กับเขตเทศบาลเมืองมหาสารคาม จังหวัดมหาสารคาม และหนองเต่าฝั่งตะวันตก ฝั่งใต้และฝั่งตะวันออก ด้านตะวันออก จดคลองส่งน้ำชลประทาน ฝั่งตะวันตกแนวเขตตำบลท่าสองคอน และเขตตำบลเกิ้ง อำเภอเมืองมหาสารคาม เส้นตั้งฉากระยะ ๕๐๐เมตร กับศูนย์กลางทางหลวงแผ่นดินหมายเลข ๒๐๘ ที่จุดซึ่งห่างจากศูนย์กลางทางหลวงแผ่นดินหมายเลข๒๓ ตอนเลี่ยงเมืองตัดกับทางหลวงแผ่นดินหมายเลข ๒๐๘ ไปทางทิศตะวันออกระยะ ๒๕๐ เมตรและแนวเขตตำบลท่าสองคอนและเขตเทศบาลเมืองมหาสารคาม จังหวัดมหาสารคาม ด้านใต้จดห้วยคะคาง ฝั่งตะวันตก ฝั่งตะวันออก และฝั่งเหนือ ด้านตะวันตก จดเส้นขนานระยะ๗๐๐ เมตร กับศูนย์กลางทางหลวงแผ่นดินหมายเลข ๒๓ ตอนเลี่ยงเมืองบริเวณที่ ๒ หมายความว่าพื้นที่ในบริเวณด้านเหนือ จดแนวเขตตำบลท่าสองคอนและเขตตำบลเกิ้งอำเภอเมืองมหาสารคาม ด้านตะวันออกจดแนวเขตตำบลท่าสองคอนและเขตเทศบาลเมืองมหาสารคาม จังหวัดมหาสารคาม ด้านใต้จดทางหลวงแผ่นดินหมายเลข ๒๐๘ ด้านตะวันตก จดเส้นตั้งฉากระยะ ๕๐๐ เมตรกับศูนย์กลางทางหลวงแผ่นดินหมายเลข ๒๐๘ ที่จุดห่างจากศูนย์กลางทางหลวงแผ่นดินหมายเลข๒๓ ตอนเลี่ยงเมือง ตัดกับทางหลวงแผ่นดินหมายเลข ๒๐๘ ไปทางทิศตะวันออก ระยะ ๒๕๐เมตรข้อ ๔ภายในบริเวณที่ ๑ ห้ามมิให้บุคคลใดก่อสร้างอาคารดังต่อไปนี้(๑) จัดสรรที่ดินเพื่อการอยู่อาศัยประกอบการพาณิชย์ หรือประกอบอุตสาหกรรม(๒) โรงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการเกี่ยวกับอุตสาหกรรมบริการและโรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) คลังวัตถุอันตรายตามกฎหมายว่าด้วยวัตถุอันตราย(๓) สถานสงเคราะห์หรือรับเลี้ยงเด็กหรือคนชรา(๔)สุสานและฌาปนสถานตามกฎหมายว่าด้วยสุสานและฌาปนสถานข้อ ๖ภายในบริเวณพื้นที่ที่กำหนดไว้ตามข้อ๔ และข้อ ๕ ห้ามมิให้บุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๗อาคารที่มีอยู่แล้วในพื้นที่ที่กำหนดตามข้อ๔ และข้อ ๕ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๘อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ให้นายกองค์การบริหารส่วนตำบลท่าสองคอนรักษาการให้เป็นไปตามข้อบัญญัตินี้ประกาศณ วันที่ ๒ กรกฎาคม พ.ศ. ๒๕๕๒ใหม่แก้วหะนามนายกองค์การบริหารส่วนตำบลท่าสองคอน[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลท่าสองคอน เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลท่าสองคอนอำเภอเมืองมหาสารคาม จังหวัดมหาสารคาม พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๓ธันวาคม ๒๕๕๒นันท์นภัสร์/ตรวจ๒๓ธันวาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๘๐ ง/หน้า ๓๗/๑๖ ธันวาคม ๒๕๕๒